༄༅།རྒྱ་གར་སྐད་དུ།ཙཱཪྻ་གཱི་ཏི།བོད་སྐད་དུ།སྤྱོད་པའི་གླུ།འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།དཔལ་རྡོ་རྗེ་གདན་ལ་ཕྱག་འཚལ་ལོ།།གཟུགས་བརྙན་ཅི་འདྲ་འགྲོ་བ་སྲིད་པ་དེ་འདྲ་སྟེ།།རང་གི་ངོ་བོ་བརྟགས
ན་རང་བཞིན་ཡོད་མ་ཡིན།།རང་གི་ངོ་བོ་གཟུགས་བརྙན་འདྲ་ཤེས་མ་སྐྱེས་པས།།ཀྭ་ཡེ་རྨོངས་པའི་སེམས་ཁྱོད་མི་ཤེས་མ་བྱེད་ཅིག།དྲི་མེད་མཁའ་དང་རྒྱས་པའི་ནོར་བུ་མེ་ལོང་ལ།།དེ་ལ་གསལ་བར་སྣང་བ་བདག་དང་འགྲོ་བ་ཀུན།།ཇི་ལྟར་བྱིས་པ་རང་གི་གཟུགས་བརྙན་ལ་འཁྲུལ་ལྟར།།།
བདག་གཞན་འབྱེད་པའི་འཁྲུལ་པ་ལ་ནི་ཅི་ཕྱིར་གནས།།གང་གིས་གཟུགས་བརྙན་ལ་ནི་རྟག་པར་ཤེས་ཤིང་རྟོག།དེ་ནི་ཕྱུགས་དང་འདྲ་སྟེ་གྲིབ་མ་ལ་རྒོལ་ཡིན།།དཀྱིལ་འཁོར་འཁོར་ལོ་བསྒོམ་པ་བརྟན་པར་བྱ་བ་སྟེ།།དེ་ཉིད་ཤེས་པའི་རྣལ་འབྱོར་པ་ཡིས་དེར་མི་གནས།།མཚོན་པར་བྱ
བ་མཆོག་ཏུ་བདེ་ཆེན་གཅེས་པ་སྟེ།།དཀྱིལ་འཁོར་དེ་ལ་བསྡུས་ཏེ་བསྟན་པར་བྱ་བ་ཡིན།།ཁྱེད་ཀྱིས་བརྟགས་ཤིང་བསྐྱེད་པའི་ཚུལ་ནི་གང་ཡིན་པ།།དེ་ལ་དེ་ཉིད་རང་བཞིན་ཡིན་པར་ཇི་ལྟར་སེམས།།ཇི་སྲིད་དེ་ཉིད་རང་བཞིན་ཡོངས་སུ་མ་ཤེས་པ།།དེ་སྲིད་བྱང་ཆུབ་བླ་ན་མེད་པ་ཇི་ལྟར་འགྲུབ།།རྣམ
རྟོག་སྤྲོས་པ་མ་ལུས་དངོས་པོ་མེད་པ་སྟེ།།དེ་དག་མཆོག་ཏུ་བདེ་བ་ཆེན་པོའི་རང་བཞིན་ཡིན།།འཇིག་རྟེན་ཆོས་བརྒྱད་དག་ལ་སེམས་ནི་མཉམ་པ་དང་།།ཏིང་ངེ་འཛིན་གྱི་ཚོགས་ལ་གནས་པར་འགྱུར་བར་གྱིས།།གནས་ན་ཤིན་ཏུ་རྣམ་པར་དག་པར་འགྱུར་བ་སྟེ།།སྤྲོས་པའི་སྤྱོད་པ་མ་ལུས
ཡོངས་སུ་སྤང་བ་ཡིན།།རྣམ་པར་རྟོག་པ་སྣ་ཚོགས་ཀྱིས་ནི་དངོས་གང་བསྐྱེད།།དེ་ནི་མཆོག་ཏུ་རྣམ་པར་དག་པའི་རང་བཞིན་མིན།།སྤྲོས་པ་དང་ཞི་ནམ་རྟོག་མ་ལུས་ཡོད་མིན་ལ།།དེ་ནི་དེ་བཞིན་ཉིད་དེ་མཆོག་ཏུ་རྣམ་དག་དངོས།།དེ་བཞིན་ཉིད་ཀྱི་ཏིང་འཛིན་མེ་ཆེན་འབར་བ་སྟེ།།ཉོན་མོངས་སོག

་མ་ལུས་སྲེག་པར་བྱེད་པ་ཡིན།།གང་ཚེ་འཇིག་རྟེན་ཡོངས་སུ་ཤེས་པར་གྱུར་པ་ན།།དེ་ཚེ་འགྲོ་བ་ཐམས་ཅད་ནམ་མཁའ་བཞིན་དུ་འགྱུར།།འགྲོ་བའི་རང་བཞིན་མཁའ་འདྲ་བ་ལ་མིག་འཁྲུལ་ཞིང་།།རྣམ་རྟོག་རབ་རིབ་ཀྱིས་རྨོངས་ལྡོངས་པར་མ་བྱེད་ཅིག།འགྲོ་བ་སྔོན་ཆད་ཅི་འདྲ་ཕྱིས་ཀྱང་དེ།།
འདྲ་སྟེ།།སྔ་ཕྱི་དག་དང་བར་ལ་ཁྱད་པར་ཡོད་མ་ཡིན།།རབ་རིབ་ཅན་གྱིས་ཇི་ལྟར་མཁའ་ལ་སྒྲ་མཐོང་དང་།།རྣམ་རྟོག་རབ་རིབ་འཇིག་རྟེན་མཐོང་ལ་ཁྱད་པར་མེད།།རྣམ་རྟོག་རང་བཞིན་མཁའ་དང་མཉམ་པའི་རང་བཞིན་དུ།།བརྟགས་པའི་རང་བཞིན་མ་ལུས་པ་དག་བསྒོམ་པར་གྱིས།།།
སྡིག་པའི་རྣམ་སྨིན་ཆོམ་རྐུན་འཇིགས་པ་མཐོང་བ་ཡིས།།ཀྭ་ཡེ་ཚུལ་ཁྲིམས་ནོར་ཆེན་བསྲུང་ཕྱིར་མེལ་ཚེ་བྱོས།།སྲིད་པའི་མཚན་རིང་དག་ལ་གཏི་མུག་གཉིད་ལོག་གིས།།ཀྭ་ཡེ་སེམས་ནི་བག་མེད་མ་བྱེད་མེལ་ཚེ་བྱོས།།ཉི་མ་མེད་ན་ཉིན་མོ་ཡོད་པ་མིན་པ་ལྟར།།ཚུལ་ཁྲིམས
ར་དང་བྲལ་ལ་བསམ་གཏན་ག་ལ་ཡོད།།གཉིད་ལོག་པ་ཡི་ཁང་པར་ཆོམ་རྐུན་ཞུགས་པ་ཡིས།།ཀྭ་ཡེ་ཁྱོད་ཀྱི་ཚུལ་ཁྲིམས་ནོར་ཆེན་འཕྲོགས་ས་རེ།།སྐད་ཅིག་ཙམ་ཡང་བྱ་བ་ངན་ལ་མ་ཆགས་པར།།དེ་ཉིད་ཉི་མ་མ་ཤར་བར་དུ་མེལ་ཚེ་བྱོས།།ཇི་སྲིད་དེ་ཉིད་ཉི་མ་དག་ནི་ཤར་བ་ན།།དེ
སྲིད་སྲིད་པར་ནོར་བུ་བཞིན་དུ་ཅི་དགར་སྤྱོད།།བདག་ནི་གང་ཡིན་འགྲོ་བ་ཁྱེད་རྣམས་དེ་ཡིན་ཏེ།།རང་གཞན་འབྱེད་པའི་ནང་གི་གནོད་པ་མ་བྱེད་ཅིག།རྣམ་རྟོག་ནང་གི་གནོད་པ་འདི་ནི་གཞོམ་བྱ་སྟེ།།སྦྲུལ་གདུག་ལྟ་བུ་དེ་ནི་བདུད་རྩིའི་རོས་ཞི་བྱ།།ནང་གི་གནོད་པ་སྦྲུལ་གདུག་མགོ་མང་ལྟ་བུ་སྟེ།།
འགྲོ་བ་མ་ལུས་སྣ་ཚོགས་རྟོག་པར་ཤེས་ན་ནི།།དེ་བཞིན་ཉིད་དེ་བདུད་རྩི་ཆེན་པོའི་རོ་ཞེས་བྱ།།རྣལ་འབྱོར་ཆེན་པོའི་སེམས་ཀྱི་ངལ་གསོའི་གནས་གང་ཡིན།།བདུད་རྩི་ཆེན་པོའི་རོ་ནི་རྟག་ཏུ་བཏུང་བྱས་ན།།བདེ་བ་ཆེན་པོའི་མྱ་ངན་འདས་མཆོག་ཤེས་པར་འགྱུར།།གཅེར་བུ་སྦྱིན་སྲེག་བྱེད་པ་བྲམ
་མ་ཡིན་ཞིང་།།རལ་པ་འཛིན་པ་དང་ནི་རིགས་དང་རྒྱུད་ཀྱིས་མིན།།གང་ཞིག་ལུས་དང་ངག་དང་ཡིད་ནི་ཡོངས་དག་ན།།དེ་ལྟ་བུ་ནི་བྲམ་ཟེ་ཡིན་པར་སངས་རྒྱས་གསུངས།།སྡིག་པ་བཅུ་པོ་གང་ཡིན་པ་ནི་སྤང་བྱ་ཞིང་།།དགེ་བ་བཅུ་པོ་ཡོན་ཏན་སྟོབས་དང་ལྡན་པར་བྱ།།དམན་པའི་

རིགས་སུ་སྐྱེས་ཀྱང་འདི་ནི་གང་གི་ཚེ།།མ་ཤི་བར་དུ་ཆོས་མ་ཡིན་པ་སྤྱད་མི་བྱ།།བཟོད་པའི་ཆོས་འཛིན་པ་ཡིས་ཁྲོ་བ་ལས་རྒྱལ་ཞིང་།།ཡུལ་གྱི་བདེ་བ་འདོད་པ་མ་ལུས་སྤང་བར་བྱ།།བདེ་བའི་ཆོས་ཀྱི་མཚོ་ལ་རྟག་ཏུ་ཁྲུས་བྱ་ཞིང་།།འདུན་པའི་སྐྱོན།
ང་འཇིགས་དང་གཏི་མུག་བསྐྱེད་མི་བྱ།།ཡང་དང་ཡང་དུ་ཀེང་རུས་བཞོན་པ་ལ་ཞོན་ཞིང་།།རྟག་ཏུ་མི་གཙང་འཛག་པ་རྨོངས་པས་མཚོར་རམ།།འདོད་དང་གཏི་མུག་ངན་འགྲོའི་ལམ་ནི་སྤང་བྱ་ཞིང་།།ཀྲ་ཡེ་སེམས་ཁྱོད་རང་གིས་རང་གི་དྲི་མ་ཁྲུས།།གུས་པས་བླ་མ་དམ་པའི་ཆུ་མིག་བསྟེན་བྱ།།
ཞིང་།།གཏི་མུག་ཆེན་པོའི་དྲི་མས་གང་གོས་ཟད་པར་བྱ།།བླ་མའི་མན་ངག་དེ་ཉིད་དྲི་མེད་ཆུ་ཡིན་པས།།དེ་བླངས་ནས་ནི་རང་ཉིད་བཀྲུ་བར་ཤེས་པར་བྱ།།སེམས་ཁྱོད་ཡོངས་སུ་གོ་བར་གྱིས་ལ་རང་ལ་ནི།།ཡོངས་སུ་བལྟ་ཞིང་གཏི་མུག་དྲི་མ་ཆེན་པོ་སྦྱོངས།།མི་ནི་གང་ཞིག་ཐུབ་པའི་ཆོས་
གཏམ་མི་མཉན་པོ།།དེ་ནི་ཆུ་དང་ནགས་ཀྱི་མི་དང་མཉམ་པ་ཡིན།།ངེས་པར་འཇིག་རྟེན་མ་འོངས་ཕ་རོལ་འགྲོ་བས་ན།།ཐུབ་པའི་ཆོས་ཀྱི་གཏམ་ནི་མཉན་པར་བྱ་བ་ཡིན།།ཐུབ་པའི་ཆོས་ཐོས་ནས་ནི་ཆོས་མིན་གནས་མི་བྱ།།མནར་མེད་འགྲོ་ལ་སུས་ཀྱང་གཟུང་བར་མི་ནུས་པས།།ཆོས་
ཐོས་ནས་ནི་ཆོས་ཀྱི་དོན་བཞིན་གང་བསྒོམས་པ།།དེས་ནི་བདེ་བར་མཐོ་རིས་ཐར་པའི་འབྲས་བུ་ཐོབ།།གཏི་མུག་མུན་ནག་དག་ལ་ཆོས་ནི་སྒྲོན་མ་སྟེ།།སྲིད་པའི་མཚོ་ལས་སྒྲོལ་བར་བྱེད་པའི་གཟིངས་ཡིན་ནོ།།སློབ་དཔོན་ཆེན་པོ་དཔལ་མར་མེ་མཛད་ཡེ་ཤེས་ཀྱིས་མཛད་པའི་ཚུལ་ཁྲིམས།།
ཀྱི་སྤྱོད་པ་གླུར་བླངས་པ་རྫོགས་སོ།།།པཎྜི་ཏ་བཛྲ་པཱཎི་དང་།ལོ་ཙཱ་བ་དགེ་སློང་ཆོས་ཀྱི་ཤེས་རབ་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།།།